**Jobbik** eli **Jobbik Magyarországért Mozgalom** on nationalistinen unkarilainen puolue. Se perustettiin vuonna 2003. Puolueen nykyinen puheenjohtaja on Péter Jakab.

Jobbik on oman ilmoituksensa mukaan "radikaalisti isänmaallinen, kristillinen puolue" ja sen motto on "Unkari kuuluu unkarilaisille". Talouspoliittisesti Jobbik tähtää kansallissosialismia muistuttavaan räätälöityyn talousjärjestelmään, jossa talous kansallistetaan valtion hyödyksi. Etenkin kotimaisen teollisuuden ja maanviljelyn se uskoo luovan "eko-sosiaalis-kansallisen" talousjärjestelmän, joka ylettyisi myös ulkounkarilaisille alueille. Tämän lisäksi puolue pyrkii muuntamaan radikaalisti esimerkiksi koulutusjärjestelmää enemmän perinteiden opetusta suosivammaksi.*lähde?* Jobbik kannatti aiemmin Unkarin eroamista Euroopan unionista, mutta luopui tavoitteesta vuonna 2016. Puheenjohtaja Vona arvioi tuolloin, että EU muuttuu 5–10 vuoden sisällä mahdollisesti parempaan suuntaan.

Puolueen koko nimi Jobbik Magyarországért Mozgalom on vapaasti suomennettuna "liike paremman Unkarin puolesta". Puoluetta kutsutaan usein lyhyesti nimellä Jobbik. Nimi on sanaleikki: *jobb* voi tarkoittaa sekä "parempaa" että "oikeaa" (suuntaa). Puolueen nimi tarkoittaa siis sekä parempaa vaihtoehtoa että liikettä oikealle.

Suhtautuminen juutalaisiin, romaneihin ja seksuaalivähemmistöihin
-----------------------------------------------------------------

Jobbik on tunnettu juutalais- , seksuaalivähemmistö- ja romanivastaisista kannoistaan. Puolue on pitänyt mielenosoituksia muun muassa Budapestissa järjestettyjä Pride-tapahtumia sekä Juutalaisten maailmankongressia vastaan. Jobbikin kannatus on noussut samalla, kun romanivähemmistöön kohdistunut väkivalta on Unkarissa lisääntynyt. Useat puolueen poliitikot ovat herättäneet kohua lausunnoillaan. Esimerkiksi Krisztina Morvai on kehottanut "ylpeinä Unkarin juutalaisina" itseään pitäviä leikkimään vapaa-ajallaan "pienillä, ympärileikatuilla kulleillaan" Morvain panettelun sijaan.

Vuonna 2020 puolue valitsi puheenjohtajakseen avoimesti juutalaistaustaisen Péter Jakabin, valintansa jälkeen Jakab erotti ensitöikseen juutalaisvastaisista kommenteista tunnetun entisen kansanedustajan Gergely Kulcsárin puolueen jäsenyydestä.

Magyar Gárda
------------

Puolueen alajärjestönä toimii puolisotilaallinen iskujoukko Magyar Gárda. Joukko on kerännyt runsaasti huomiota univormullaan, jonka sanotaan muistuttavan natsiunivormuja koppalakkeineen ja hihanauhoineen. Unkarin kaarti kiellettiin kesällä 2009. Sittemmin uudella nimellä perustetun ja hajonneen kaartin rippeitä on liittynyt Unkarin Kansallinen Etulinja (unk. *Magyar Nemzeti Arcvonal*, MNA) -järjestöön.

Venäjä-mielisyys
----------------

Helsingin Sanomien artikkelin mukaan Jobbik toimii Venäjän äänitorvena ja sen ulkopoliittinen edustaja Márton Gyöngyösi "puhuu kuin Venäjän valtiontelevisio". Gyöngyösi pitää Krimin valtaamista oikeutettuna ja sanoo länsimaisten kansalaisjärjestöjen olevan lännen "imperialistisen" sodankäynnin välineitä.

Unkarilainen tutkimuslaitos Political Capital osoitti Jobbikin muuttuneen Venäjä-mieliseksi samaan aikaan kun sen rahoitus lisääntyi nyt Jobbikin euroedustajana toimivan Béla Kovácsin kautta. Kovácsia epäillään*kenen mukaan?* vakoilusta Venäjän hyväksi.

Vaalitulokset
-------------

Vuonna 2006 Jobbik sai noin 2,2 prosenttia äänistä.

Jobbik menestyi vuoden 2009 europarlamenttivaaleissa, joissa se sai 14,7 prosenttia äänistä. Unkarista valittiin Euroopan parlamenttiin kaikkiaan 22 edustajaa, joista kolme Jobbikin listalta. Parlamenttiin pääsivät Jobbikin listalta Krisztina Morvai, Zoltán Balczó ja Csanád Szegedi. Heinäkuussa 2012 Szegedi luopui jäsenyydestään puolueessa saatuaan selville oman juutalaisen taustansa.

Huhtikuun 2010 vaaleissa Jobbik sai ensimmäisellä kierroksella 16,7 prosenttia äänistä, jolla se nousi kolmanneksi Fideszin ja Unkarin sosialistisen puolueen jälkeen.

Jobbikin suosio kasvoi ja vuonna 2014 puolue sai parlamenttivaaleissa 20.54% äänistä. Jobbik jäi silti oppositioon. Tällöin se oli 
ainoa vahva kilpailija populistiselle Fidez-puolueelle.

Lähteet
-------

1. ↑  Kroet, Cynthia: Hungary’s far-right Jobbik says leaving EU no longer on the agenda  3.6.2016. Bryssel:  Politico. Viitattu 30.5.2017. (englanniksi)
2. ↑  Remedi-Brown, Fern: Hungary Post-Election Woes and Rising Fascism  8.4.2014. Las Vegas:  Guardian Liberty Voice. Viitattu 30.5.2017. (englanniksi)
3. ↑  Anti-Semitism in Hungary – United against Jobbik  8.12.2012. The Economist. Viitattu 6.8.2013.
4. ↑  Jobbik seeks ‘gay propaganda’ ban  19.4.2012. The Budapest Times.  Arkistoitu 8.4.2014. Viitattu 6.8.2013.
5. ↑  Kireät turvatoimet juutalaisten maailmankongressissa Unkarissa  5.5.2013. Aamulehti. Viitattu 6.8.2013. [vanhentunut linkki]
6. ↑  Jobbik to gather near gay parade  3.7.2013. Politics.hu.  Arkistoitu 4.10.2013. Viitattu 6.8.2013.
7. ↑  Anti-Roma Party Gains Support in Hungary, Reflecting the Rise in Violence Against Roma in Eastern Europe [vanhentunut linkki]
8. ↑  Outrage over obscene anti-Semitic Internet post by Morvai (Arkistoitu – Internet Archive)
9. ↑  Does electing a leader with Jewish roots prove Jobbik has changed?  12.2.2020. The Guardian. Viitattu 12.2.2020.
10. ↑  Dowling, Siobhán: Neo-Fascist Magyar Garda Is 'Hungary's Shame'  27.8.2007. Der Spiegel. Viitattu 29.4.2010.
11. ↑  "Helsinki Committee says Magyar Gárda uniform illegal"  22.10.2009. Politics.hu.  Arkistoitu 22.1.2017. Viitattu 29.4.2010.
12. 1 2  Unkarin äärioikeistolaisen Jobbik-puolueen kotibileet ovat Venäjän juhlaa – HS avaa uuden Eurooppa-sivuston, HELSINGIN SANOMAT ULKOMAAT, Suvi Turtiainen 5.1.2016.
13. ↑  Hungarian extreme-right steals the show in EU vote *tarvitaan parempi lähde*
14. ↑  EP results in; Fidesz dominates as Jobbik nears 15% of popular vote (Arkistoitu – Internet Archive)
15. ↑  Metamorphosis: A Hungarian Extremist Explores His Jewish Roots  3.4.2014. Der Spiegel. Viitattu 10.4.2014.
16. ↑  Oikeistohallitus Unkariin  12.4.2010. Kansan Uutiset.

Kirjallisuutta
--------------

* Bjurwald, Lisa: *Euroopan häpeä: Rasistien voittokulku*. (Europas skam: Rasister på frammarsch, 2011.) Suomennos: Taru Laiho. Helsinki: Art House, 2011. ISBN 978-951-884-484-9.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jobbik**.
* Kotisivut. (unkariksi)
* Kotisivut (Arkistoitu – Internet Archive). (englanniksi)
* Peter Lodenius: Unkarin Jobbik, Euroopan pelottavin äärioikeisto. Kansan uutiset 25.11.2011.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Unkari Unkarin puolueet |
| --- |
|  |
| Parlamentti | 

|  |  |
| --- | --- |
| Hallitus | 
* Fidesz (116)
* Kristillisdemokraattinen kansanpuolue (24)
* Saksalainen vähemmistö (1)

 |
|  |
| Oppositio | 
* Sosialistinen puolue (13)
* Vuoropuhelu (5)
* Jobbik (17)
* Demokraattinen koalitio (8)
* Liberaalipuolue (1)
* LMP (5)
* UK (1)
* Kotimaamme -liike (2)
* Polgári Válasz (2)
* Volner-ryhmä (1)
* ISZOMM (1)
* ReforMers (1)

 |

 |

 |